Diari Oficial de la Generalitat Valenciana


Sumari del DOGV 4767, del 03-06-2004 (2004/4762)

RESOLUCIÓ de 6 de maig de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni de col·laboració entre la Generalitat Valenciana i Radiotelevisió Espanyola per al desenvolupament del projecte .Mediterrània..
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4767

Data del DOGV
:   03-06-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/4762


Data del document
:   06-05-2004

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Presidència
    * cooperació administrativa
    * programa audiovisual

RESOLUCIÓ de 6 de maig de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni de col·laboració entre la Generalitat Valenciana i Radiotelevisió Espanyola per al desenvolupament del projecte ?Mediterrània?. [2004/X4762]
  
Subscrit, després de la tramitació prèvia reglamentària, entre la Generalitat Valenciana i Radiotelevisió Espanyola, el 2 de gener de 2004, un Conveni de col·laboració per al desenvolupament del projecte ?Mediterrània?, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit al Registre de Convenis amb el número 0190/2004, i que figura com a annex d'esta resolució.
  
València, 6 de maig de 2004.- La directora general de Relacions amb les Corts i Secretariat del Govern: Alida C. Mas Taberner.
  
Conveni de col·laboració entre la Generalitat Valenciana
  
i Radiotelevisió Espanyola, per al desenvolupament
  
del projecte Mediterrània
  
València, 2 de gener de 2004
  
Reunits:
  
D'una part, Alejandro Font de Mora Turón, conseller de Presidència, que actua en l'exercici del seu càrrec i en representació de la Generalitat Valenciana, autoritzat per a este acte per acord del Govern Valencià de data 21 de novembre de 2.003.
  
I d'una altra, José Antonio Sánchez Domínguez, director general de l'ens públic Radiotelevisió Espanyola, CIF A2837042L, en nom i representació de RTVE, en virtut del que disposa el Reial Decret 732/2002, de 19 de juliol.
  
Manifesten:
  
Primer. Que RTVE s'ha incorporat, amb la RAI (Radiotelevisió Italiana) i FR 3 (France 3), a la producció del programa Mediterrània, de continguts divulgatius de la cultura, l'economia i la realitat social dels països de l'arc mediterrani, que s'emet amb freqüència setmanal a través dels centres de les regions mediterrànies de RAI i FR-3; emetent-se a més, actualment, per altres canals de televisió: TSI-Lugano (Suïssa), RTVSLO'Eslovènia, ERT-ET1'Grècia, JRTV'Jordània, PBC'Palestina, Tele Liban'Líban, RTM'Marroc, i Canal Algerie'Algèria.
  
Segon. Que RTVE, a través dels centres territorials de TVE a la Comunitat Valenciana, Illes Balears, Catalunya, Regió de Múrcia i Andalusia emet el programa Mediterrània, en la seua edició pròpia en llengua espanyola, que serà redifós a través del Canal 24 Hores i de TVE-Internacional, en les seues emissions per a Europa i Amèrica.
  
Tercer. Que dins dels acords aconseguits entre la RAI, FR-3 i RTVE per a este projecte, s'ha creat una subseu de coordinació de Mediterrània, que complementa l'activitat de la seu central ubicada a Palerm (Sicília), establint RTVE dita subseu a la Comunitat Valenciana, en les instal·lacions del Centre de Producció de TVE, dotant-la dels mitjans tècnics, d'infraestructura i dels recursos humans necessaris (personal de redacció, captació d'imatge, documentació i edició, i servicis generals) per al funcionament idoni del projecte.
  
Quart. Sent així que la Generalitat Valenciana coadjuva en la realització del projecte Mediterrània, el qual, al mateix temps, servix com a activitat extraordinària de promoció de la comunitat, no sols a Espanya, sinó també en els països de l'àrea mediterrània, així com en el continent americà.
  
Per tot això, i dins del marc de cooperació habitual entre la Generalitat Valenciana i Radiotelevisió Espanyola, s'acorda la subscripció del present conveni de col·laboració, amb les següents:
  
Estipulacions:
  
Primera. Com a conseqüència dels acords aconseguits amb RAI i France 3, RTVE instituïx la subseu del projecte Mediterrània, i les instal·lacions del centre de producció de TVE s'ubiquen a la Comunitat Valenciana i es dota la infraestructura, mitjans tècnics i recursos humans necessaris de tal manera que es possibilita el desenvolupament del mencionat projecte.
  
Segona. En el marc de l'activitat que es desenrotlla en el projecte Mediterrània, l'àrea de centres territorials de TVE assumix la coproducció, dins de l'exercici 2004, ?amb RAI i France 3- del programa Mediterrània i la seua edició en llengua espanyola.
  
Tercera. L'edició en espanyol del programa Mediterrània s'emetrà, amb periodicitat setmanal i duració de 30 minuts, a través de la programació territorial de TVE a la Comunitat Valenciana, Illes Balears, Catalunya, Múrcia i Andalusia en les emissions de TVE-Internacional per a Europa i Amèrica, i en el Canal 24 hores.
  
En les edicions en francés i italià del programa Mediterrània que s'emeten en els canals regionals de RAI i France 3 i en les televisions de Suïssa, Eslovènia, Grècia, Jordània, Palestina, Líban, El Marroc i Algèria, s'inclouran ?produïts pels centres territorials de TVE- continguts i reportatges sobre la cultura i la realitat social i econòmica de les comunitats mediterrànies d'Espanya.
  
Quarta. En l'edició en espanyol del programa Mediterrània es fa constar la col·laboració de la Generalitat Valenciana en el projecte.
  
Quinta. La Generalitat Valenciana abonarà a RTVE, en concepte de col·laboració amb la instal·lació de la seu de València, i amb la producció i edició de 20 capítols del programa, la quantitat de tres-cents mil euros (300.000 euros), a càrrec de l'aplicació pressupostària 69.3446.308.16.3, codi línia T4036 o el seu equivalent en el pressupost de la Generalitat Valenciana per a l'exercici de 2004, conveni de col·laboració amb RTVE per a la producció del programa Mediterrània condicionant, no obstant, la dita aportació a l'extensió de crèdit adient i suficient en l'exercici 2.004.
  
L'ens públic RTVE, com a beneficiari de la mencionada quantitat, complirà amb les obligacions que, com a tal, disposa l'article 47 del Text Refós de la Llei d'Hisenda Pública de la Generalitat Valenciana.
  
Fent ús de la possibilitat a què es referix l'article 47 bis del citat Text Refós de la Hisenda Pública, i per considerar-ho d'interés als fins pretesos pel present conveni, una vegada entrat en vigor el pressupost de 2004 s'anticiparà al beneficiari el 100% de la quantitat subvencionada, que li serà abonada d'una sola vegada i després de la firma del present document prèvia aportació d'aval reglamentàriament constituït per 300.000 euros a favor de la conselleria de Presidència de la Generalitat Valenciana.
  
Sexta. A fi de realitzar el seguiment, supervisió i interpretació del present conveni de col·laboració, firmat entre la Generalitat Valenciana i RTVE per al desenvolupament del mencionat projecte Mediterrània, es constituirà, en el termini de 30 dies des de la firma del present conveni, una comissió mixta paritària, formada per 3 representants designats per la Generalitat Valenciana i altres 3 representants designats per l'ens públic RTVE.
  
Sèptima. El present conveni produirà efectes des del pròxim 1 de gener de 2004, i mantindrà la seua vigència fins al 31 de desembre de 2004, si bé podrà ser prorrogat abans del seu venciment, en este cas es concretaran les aportacions d'ambdues parts, segons el calendari previst de producció de la sèrie Mediterrània. No obstant, la validesa del present conveni queda condicionada a l'existencia de crèdit adient i suficient en el pressupost de despeses de la Generalitat per a l'exercici 2.004.
  
Octava. Una vegada conclòs l'objecte del present conveni, la Direcció General de Promoció Institucional de la Conselleria de Presidència podrà certificar que s'ha complit satisfactòriament l'objecte, així com que els fons percebuts pel beneficiari han sigut degudament aplicats a tal fi, la qual cosa en qualsevol cas serà requisit per a la devolució de l'aval reglamentàriament constituït i depositat com a garantia del finançament a què es referix el present document.
  
Novena. De conformitat amb el que preveu l'article 7.3 del Decret 20/1993, de 8 de febrer, el Govern Valencià podrà rescindir el present conveni, si durant la vigència no se n'executa el contingut.
  
Pel que havent complit tots els tràmits reglamentaris, i en prova de conformitat, les parts firmen el present conveni de col·laboració, per quintuplicat exemplar, en el lloc i data indicats.
  
El conseller de Presidència,
  
ALEJANDRO FONT DE MORA TURÓN
  
El director general de Radiotelevisió Espanyola,